У складу са чланом 137. и 138. Закона о спорту („Сл.гласник РС“, 10/16) , Одлуком о буџету општине Владичин Хан за 2022. годину („Службени гласник Града Врања“ број 35/21 и 12/22), Правилником о одобравању и финансирању програма којима се задовољавају потребе и интереси грађана у области спорта у општини Владичин Хан број 06-28/1/22-III од 07.04.2022. године, Правилникa о измени и допуни Правилника о одобравању и финансирању програма којима сe задовољавају потребе и интереси грађана у области спорта у општини Владичин Хан број 06-75/2/22-III од 09.09.2022.године**,** Правилника о категоризацији спортских организација број 06-216/29/17-III од 11.12.2017.године, Одлуком Општинског већа број 06-162/1/18- III од 14.11.2018. године, Одлуком о измени и допуни одлуке о максимално дозвољеном износу по праограму за поједине области од општег интереса у области спорта број 06-75/3/22-III од 09.09.2022. године, члана 70. Статута општине Владичин Хан („Службени гласник Града Врања“, број 4/2019), члана 30. Одлуке о Општинском већу Општине Владичин Хан („Службени гласник града Врања", бр. 09/2019) и члана 73. Пословника Општинског већа Општине Владичин Хан („Службени гласник Града Врања“ број 31/2020), Општинско веће Општине Владичин Хан на седници одржаној дана 12.09.2022. године, расписује

**Ј А В Н И П О З И В**

**ЗА**

**ФИНАНСИРАЊЕ ПОСЕБНИХ ПРОГРАМА СПОРТСКИХ ОРГАНИЗАЦИЈА ОД ПОСЕБНОГ ЗНАЧАЈА ЗА ОПШТИНУ ВЛАДИЧИН ХАН СА ТЕРИТОРИЈЕ ОПШТИНЕ ВЛАДИЧИН ХАН**

**I**

**ПРЕДМЕТ КОНКУРСА**

Нераспоређена средства из буџета Општине Владичин Хан у износу од 6.100.000,00 динара

**II**

Програми којима се задовољавају потребе и интереси грађана у области спорта могу бити одобрени уколико испуњавају критеријуме у погледу предлагача програма, носиоца програма, садржине и квалитета програма и финасирања програма.

Предлоге програма подносе следеће организације:

* Спортске организације са седиштем на територији општине Владичин Хан којима се задовољавају потребе и интереси грађана у области спорта у општини Владичин Хан а које су у складу са Законом, Одлуком Општинског већа број 06-162/1/18-III од 14.11.2018.године проглашене организацијама од посебног значаја у области спорта.

**Носилац програма мора**:

1. да буде регистрован у складу са Законом;
2. да буде уписан у националну евиденцију у складу са Законом;
3. да искључиво или претежно послује на недобитној основи, ако Законом није друкчије одређено;
4. да има седиште на територији општине Владичин Хан, ако Законом или правилником није другачије утврђено;
5. да је директно одговоран за припрему и извођење програма;
6. да је претходно обављао делатност најмање годину дана;
7. да испуњава, у складу са Законом, прописане услове за обављање спортских активности и делатности;
8. да је са успехом реализовао одобрени програм, уколико је био носилац програма ранијих година;
9. да располаже капацитетима за реализацију програма;
10. да буде члан одговарајућег надлежног националног гранског спортског савеза
11. да је Законом или Одлуком јединице локалне самоуправе проглашен удружењем или организацијом од посебног значаја у области спорта

**Носилац програма не може да:**

* буде у поступку ликвидације, стечаја и под привременом забраном обављања делатности;
* има блокаду пословног рачуна, пореске дугове или дугове према организацијама

социјалног осигурања

* буде у последње две године правноснажном одлуком кажњен за прекршај или

привредни преступ у вези са његовом делатношћу,

.

**III**

**Потребна документација:**

* Пропратно писмо,
* Попуњен и оверен јединствени образац пријаве на конкурс (Апликациони формулар),
* Финансијски план програма/пројекта са контролним листом и трошковником,
* Усаглашен План и програм рада са циљевима посебног програма за текућу годину,
* Оверену изјаву овлашћеног лица да ће се средства трошити наменски,
* Фотокопију Одлуке о утврђивању посебног значаја за општину Владичин Хан

**IV**

Предлагачи програма своје предлоге по јавном позиву достављају обавезно на одговарјућим апликационим формуларима, који је објављен на званичном сајту општине Владичин Хан, и са кога се могу прузети сви непоходни апликациони формулари.

Све наводе из пријаве својих програма морају доказати одговарајућим приложеним документима.

Спортске организације (клубови) који су у систему такмичења и који се категоришу по Правилнику о категоризацији спортских организација општине Владичин Хан, морају доставити сву пратећу документацију која ће доказати све елементе који су наведени као критеријуми за бодовање овим Правилником, за сезону 2021/2022 за све спортове.

**V**

**ПОДНОШЕЊЕ ЗАХТЕВА**

Документација се подноси у фотокопији у папирном и електронском облику на ЦД.

Носиоци програма подносе захтев са неопходном конкурсном документацијом стручној Комисији за оцену годишњих и посебних програма из области спорта општине Владичин Хан.

Након разматрања стручна Комисија за оцену годишњих и посебних програма из области спорта општине Владичин Хан подноси јединствени предлог програма са свом пратећом документацијом Општинском већу општине Владичин Хан преко писарнице (шалтер бр.1) у услужном центру Општинске управе општине Владичин Хан.

Општинско веће разматра предлог комисије и доноси коначну одлуку.

По доношењу коначне одлуке о одобрењу средстава по овом конкурсу од стране Општинског већа закључиће се уговор са сваким носиоцем програма чији је програм одобрен.

**VI**

**РОК ПРИЈАВЉИВАЊА**

Пријаве на Конкурс са апликационим формуларом достављају се у затвореној коверти препорученом пошиљком или лично на адресу стручној Комисији за оцену годишњих и посебних програма из области спорта општине Владичин Хан, Светосавска 1, Владичин Хан. На коверти обавезно назначити пуно име и адресу пошиљаоца, навести за који конкурс се подноси пријава и ставити ознаку НЕ ОТВАРАТИ.

Пријаве се подносе у року од 8 дана од дана објављивања конкурса на интернет страници општине Владичин Хан .

Непотпуне и неблаговремене пријаве неће се разматрати.

Комплетна конкурсна документација се може преузети лично на адреси општинске управе општине Владичин Хан и са званичног сајта: [www.vladicinhan.org.rs](http://www.vladicinhan.org.rs)

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06-76/2/22-III**

**ПРЕДСЕДНИК,**

**Горан Младеновић**